laion/Wikipedia-Exotic huggingface dataset:
הנני בידך

הנני בידך הוא שיר מסוגת מוזיקה חסידית, שהוציא אברהם פריד בשנת 2015. מילות השיר נכתבו כתפילה על ידי רבי מאיר מאפטא. הרב פנחס ברייער, מלחין בולט מחסידות בעלזא, הלחין את השיר שהיה ללהיט גדול במגזר הדתי. מילות השיר הן: ”רִבּוֹן הָעוֹלָמִים יָדַעְתִּי כִּי הִנְנִי בְּיָדְךָ לְבַד כַּחֹמֶר בְּיַד הַיּוֹצֵר. וְאִם גַּם אֶתְאַמֵּץ בְּעֵצוֹת וְתַחְבּוּלוֹת וְכָל יוֹשְׁבֵי תֵבֵל יַעַמְדוּ לִימִינִי לְהוֹשִׁיעֵנִי וְלִתְמֹךְ נַפְשִׁי, מִבַּלְעֲדֵי עֻזְּךָ וְעֶזְרָתְךָ, אֵין עֶזְרָה וִישׁוּעָה”. הן מדברות על האמונה והביטחון באל. הן נכתבו בהקדמה לספרו של הרב מאפטא "אור לשמים" רבנים כדוגמת התפארת שלמה נהגו לאומרה בכל יום כסגולה לפרנסה. הרב פנחס ברייער הלחין את השיר שיצא בתחילה בביצוע של אהרון ברייער, ורק לאחר כמה חודשים יצא לרגל חתונת בנו בביצוע מחודש של אברהם פריד ואז זכה לפרסום רב ולהצלחה במגזר הדתי. לשיר כמה גרסאות כיסוי מצליחות בניהם של שלמה דסקל ירון בר וארז יחיאל. ב-2022 הוציא יעקב שוואקי יחד עם מקהל ידידים ומנדי הרשקוביץ קאבר נוסף לשיר. במצעד העשור למוזיקה החסידית שנערך על ידי תחנות הרדיו קול חי וקול חי מיוזיק בחול המועד סוכות תש"ף, זכה השיר במקום הראשון עם למעלה מ-30,000 הצבעות, נתון חסר תקדים במוזיקה החסידית. מידע על היצירה "הנני בידך" באתר מיוזיק בריינז סרטון השיר "הנני בידך" באתר יוטיוב יאיר טוקר, ‏"הנני בידך"; הגרסאות הנבחרות ללהיט החסידי הענק, באתר כיכר השבת, 4 באפריל 2016 תפילת הנני בידך לרבי מאיר מאפטא באתר מוקד תהילים ארצי שלמה דסקל, ריבון העולמים, הנני בידך באתר יוטיוב. מחרוזת דינר, בביצוע יעקב שוואקי, סרטון באתר יוטיוב (אורך: 13:46) עמית דניאל, לאחר מצעד סוחף ודרמטי במיוחד "הנני בידך" הוא שיר העשור, באתר רדיו קול חי, ‏17 באוקטובר 2019
שותפים בעם

שותפים בעם הוא אלבום האולפן התשיעי של להקת ההיפ הופ הישראלית הדג נחש, אשר יצא לאור ב-2 במרץ 2016. באלבום מתארחים אמנים רבים, ושם האלבום הוא משחק מילים בין בע"מ (בעירבון מוגבל), לבין בעם, פירושו של דבר מבין אנשי העם. "האלבום הזה זה אלבום של שיתופי פעולה", אומר שאנן, ומוסיף: "תמיד אנחנו מבצעים, ועכשיו שמנו את עצמנו בצד בקטע של הביצועים והתמקדנו יותר בכתיבת השירים ובהפקה". ואכן, בשמיעה ראשונית של האלבום, ניתן לשים לב כי שומעים פחות את זמרי הדג נחש, ויותר את הזמר האורח, מה גם שכל שיר שונה מאוד בסגנונו. הסיבה לכך, היא שכאשר החלו לעבוד על האלבום, הדג נחש החליטו כי שיטת העבודה שלהם תהיה פיצול הלהקה לקבוצות קטנות יותר של עד 3 איש, כאשר כל קבוצה עובדת על שיר אחר, ובשלב מאוחר יותר יתר הלהקה מצטרפת כדי לסיים. במילים אחרות, חברי הדג נחש הם המלחינים, המעבדים, והמפיקים של כל שירי האלבום (חוץ מ"Legal Eyes", אותו הפיקו הצמד אינפקטד מאשרום, והשיר "שותפים סמויים" אותו הפיק יוסי מזרחי יחד עם דודוש קלמס), בניגוד לאלבומים קודמים אותם הפיקו יוסי פיין וגם קובי אוז. בכל שיר באלבום ישנה חותמת של אותו זמר שמשתתף בשיר, בין אם זה בטקסט והן בסגנון השירה. השיר "מרבדים" שמבוצע על ידי ארקדי יעקובסון, שמוצאו רוסי, כולל בתוכו מן שיר אהבה ליופייה של מדינת ישראל מנקודת מבט של עולה חדש: "מרבדים לא נגמרים של דשא עד האופק, פריחה בצבע עז עד שנעתקת הנשימה" שמתארים את מכלול הנופים הרב של ארץ ישראל. בנוסף, בשיר "עד הסוף" שמבוצע על ידי יהודית רביץ, ניתן לראות בבירור את סגנונה של רביץ שמתבטא בשיר, עם התוספות הידועות של הדג נחש לשיר. כאמור, על כל שיר עבד צוות קטן מהלהקה כולה, בין אם זה על המילים, הלחן, העיבוד או ההפקה. שותפים בעם באתר בנד-קאמפ הדג נחש ואהוד בנאי מדברים על שיתוף הפעולה - רעדה האדמה, סרטון באתר יוטיוב ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ג'ף טוטואנה

ג'ף טוטואנה (נולד ב-19 במרץ 1982) הוא כדורגלן עבר קונגולזי ששיחק בעמדת החלוץ. טוטואנה התחיל בקריירה המקצוענית שלו בגיל 17 במועדון הקונגולזי גאפטרה, ולאחר שנתיים חתם בויטה קלאב, מהמועדונים הגדולים בקונגו, ושיחק שם במשך שנתיים. לאחר תקופה זו, ניסו טוטואנה וחברו מהקבוצה מזואה אנסומבו להתקבל לקבוצות כדורגל מבלגיה, אך השניים לא עברו את המבדקים ונאלצו להסתפק באופציה שהוצעה להם מישראל. השניים חתמו יחד עם חלוץ קונגולזי נוסף בשם פטי נימבה בקבוצת הפועל חיפה ששיחקה בליגה הלאומית. טוטואנה הציג בהפועל חיפה יכולת משחק טובה, כבש 16 שערים בעונת 2003/2004 ועזר להפועל חיפה לעלות לליגת העל. בסוף העונה נבחר לשחקן העונה בליגה הלאומית והוצע לקבוצות מליגת העל. בעונת 2004/2005 שיחק טוטואנה ביכולת חלשה מזו של העונה הקודמת, וסיים את העונה עם 9 שערים ב-29 משחקים בהם שותף. שחקני הקבוצה האחרים לא הרשימו גם הם, והפועל חיפה ירדה חזרה לליגה הלאומית. בעונת 2005/2006 שיחק במדי בית"ר ירושלים לצד חברו הקשר הקונגולזי מזואה אנסומבו, אך ב-19 משחקים שבהם שותף במהלך העונה, 3 מתוכם כמחליף, לא הרשים. הוא כבש רק 4 שערים, ששלושה מהם הובקעו ב-20 דקות, במשחק נגד הפועל נצרת עילית. במחזור ה-19 של העונה נפצע טוטואנה קשה בגבו במהלך משחק נגד הפועל נצרת עילית לאחר תיקול לא מוצלח של השוער, ובעקבותיה הובהל לבית החולים. לאחר הפציעה היה טוטואנה מושבת ממשחק פעיל לזמן קצר, אך בית"ר החליטה להחליפו בדויד אגאנסו, והוא שוחרר לאחר כמה ימים. לאחר שחרורו חזר טוטואנה לצרפת לרגל הולדת בתו, ואף על פי שלא שיחק מספר חודשים המשיך לשמור על כושר, בעזרת אימונים שערך עם קבוצת סנט אטיין מצרפת. בסופו של דבר חתם טוטואנה במכבי נתניה אך לאור העובדה שלא זכה לדקות משחק רבות מהמאמן אלי גוטמן, שוחרר מהקבוצה בדצמבר 2006 ועבר לקבוצת פראלימני שבקפריסין, שם שיחק במשך שתי עונות תחת הדרכתו של המאמן ניר קלינגר. בשנת 2009 עבר לאיה נאפה מהליגה השנייה בקפריסין, ולאחר מכן לאולימפיאקוס ניקוסיה. בשנת 2010 חתם בקבוצת א.א.ק. קוקליה מליגה נמוכה בקפריסין, ובה שיחק שנתיים עד שפרש ממשחק פעיל. ג'ף טוטואנה, באתר Transfermarkt ג'ף טוטואנה, באתר WorldFootball.net ג'ף טוטואנה, באתר National Football Teams ג'ף טוטואנה, באתר FootballDatabase.eu
יחסי נפאל–קטר

יחסי נפאל–קטר הם היחסים בין הרפובליקה הפדרלית הדמוקרטית של נפאל ובין מדינת קטר. שתי המדינות כוננו יחסים דיפלומטיים ב-21 בינואר 1977. נפאל פתחה את שגרירותה בדוחה ב-11 ביולי 2000 רק לאחר יותר מ-11 שנים באוגוסט 2011 קטר פתחה שגרירותה שלה בקטמנדו. משרת השגריר מולאה על ידי שגריר הודו מקטר. שתי המדינות חברות באו"ם, במדינות הבלתי-מזדהות, ובפורומים בינלאומיים אחרים. הסחר בין קטר לנפאל הוא סחר לא משמעותי במיוחד, אך קטר מייצאת לנפאל גם דרך מדינות צד שלישי כך שנתוני הסחר לא מדויקים. הייצוא הקטרי לנפאל עמד בשנת 2013 על 299.15 מיליון רופי נפאלי והמוצרים העיקריים שיוצאו היו שמן מנועים, פולימרי אתילן ובנזין. הייצוא הנפאלי לקטר עמד בשנת 2013 על 40.8 מיליון רופי נפאלי והמוצרים העיקריים שיוצאו היו פסטה, שטיחים ותה. כמו כן, 400,000 אנשים מנפאל עובדים בקטר. NEPAL –QATAR RELATIONS Friends For Cause Nepal-Qatar Relations
אם השנה

אם השנה, הוא תואר ופרס שניתן בערים או בשכונות בישראל, במשך שנות השבעים והשמונים למאה העשרים. הוא הוענק לאמהות בקרבת התאריך בו חל יום האם. טקס הענקת פרס "אם השנה" עדיין מתקיים בערים בודדות, בהן העיר באר שבע. יום האם רעיית ראש הממשלה מכתירה את אם השנה של שכונת שמואל הנביא בירושלים, טבת תשמ"ד דצמבר 1983(הקישור אינו פעיל), במתנס"ים - חדשון למרכזי תרבות וספורט, סיון תשמ"ד (יוני 1984) עמ' 9. דף פייסבוק טקס אם השנה באר שבע לדורותיו
ג'ולי גרהם

ג'וליה "ג'ולי" גרהם (באנגלית: Julia "Julie" Graham; נולדה ב-24 ביולי 1965) היא שחקנית סקוטית. גרהם נולדה בארווין שבמחוז איירשייר (אנ') בסקוטלנד. ב-1986 היא הופיעה בסרט "Blood Red Roses" של ערוץ 4 שצולם באיסט קלברייד. ב-1987 שיחקה בסדרה "The Houseman's Tale" של ה-BBC. בשנים 1988–1989 שיחקה בתפקיד אליסון מגקרליס בסדרה "חדר מיון". היא גילמה את אליס בסדרת הדרמה "הארי" (1993–1995), ליסה קנדי בסדרה "The Bill" ב-2010, מייגן הרטנול בדרמה הקומית "At Home with the Braithwaites" מ-2000 עד 2003, אלונה קנינגהם בסדרה "בין הסדינים" (2003) ומרי גילקרסט בסדרה "ויליאם ומרי" (2003–2005). בקולנוע הופיעה גרהם בסרטים "The Fruit Machine" (מ-1988), "צעקות שקטות" (1990), "נזירות ממין זכר" (1990), "איש גדול" (1990), "The Near Room" (מ-1995), "Preaching to the Perverted" (מ-1997), "חדרי שינה" (1998) וב"קולות" (2000). בשנת 1991 כיכבה בסרט קצר בשם "Rosebud" יחד עם הציירת הבריטית סיידי לי (אנ'). באמצע שנות התשעים של המאה העשרים השתתפה גרהם בדמות רוזי בסדרה של פרסומות טלוויזיה בשם "Leave It All Behind" עבור מכונית פיג'ו 106 יחד עם אנני דאנקלי ומייקל מק'קל. ב-2006 שיחקה בשני פרקים בסדרה "שרמן" בתפקיד קיילי/פטרישה. ב-2007 הופיעה בתפקיד דונה דואיג בסדרת דרמה בת שלושה חלקים של רשת ITV בשם "Mobile". ב-2008 גילמה את ד"ר ג'יליאן מגוויילד, ארכאולוגית, בסדרת הדרמה "Bonekickers" של ה-BBC. ב-2008 החלה לככב בתפקיד אבי גרנט בסדרת הדרמה "ניצולים". ב-2010 שיחקה בתפקיד ליסה קנדי בשבעה פרקים בסדרה המשטרתית "The Bill", וגם כיכבה בתפקיד אורח בסדרה "הרפתקאות שרה ג'יין", הספין אוף של סדרת המדע בדיוני "דוקטור הו", בתפקיד החייזרית רובי וייט בפרק "שלום, שרה ג'יין סמית'". עוד הופיעה בתפקיד אורח בעונה החמישית של סדרת הדרמה הפופולרית "דוק מרטין" של רשת ITV, ששודרה בסתיו 2011. ב-2012 שיחקה גרהם בתפקיד ג'ין במיני-סדרה "The Bletchley Circle". ב-2011 השתתפה גרהם בדרמה לחג המולד בשם "לפלנד" בכיכובה של סו ג'ונסטון. היא המשיכה לגלם את הדמות בסדרת המשך לסרט בשם "להיות איילין" ששודרה החל מפברואר 2013. ב-2012 שיחקה גרהם בסרט "Tower Block". ב-2013 הופיעה בפרק בעונה השנייה של סדרת הטלוויזיה "Death in Paradise". ב-2016 החלה גרהם לגלם את שרון דוסון בסיטקום של ITV "בנידורם". גרהם הייתה נשואה לשחקן ג'וזף א. בנט (אנ') משנת 2002 ועד שהתאבד ב-13 באפריל 2015. ב-5 בפברואר 2004 ילדה את בתה הבכורה, אדי מאי, בלידה מוקדמת. ב-3 במרץ 2006 ילדה את בתה השנייה, סיד בטי, בלידת בית. ג'ולי גרהם, במסד הנתונים הקולנועיים IMDb (באנגלית) Julie Graham at the Internet Movie Database יגאל משיח, השילוש הקדוש על רגל אחת - "נזירות ממין זכר" (1990), במאי: ג'ונתן לין, שחקנים: אריק איידל, רובי קולטריין, קמיל קודורי, ג'אנט סוזמן, כל העיר, 6 ביולי 1990 "Rosebud". bfi.org.uk. אורכב מ-המקור ב-2013-11-05. נבדק ב-2016-07-06. "BBC One commissions new six part comedy series, Lapland". BBC. BBC Online. 4 באוקטובר 2012. נבדק ב-21 בדצמבר 2012. {{cite web}}: (עזרה) "Being Eileen". BBC. נבדק ב-29 בינואר 2013. {{cite web}}: (עזרה) Wright, Simon (16 במאי 2015). "Actress Julie Graham mourning shock death of husband after he was found hanged in park". Daily Mirror. נבדק ב-17 במאי 2015. {{cite news}}: (עזרה) Julie Graham - Biography - IMDb
תקרת שכר

תקרת שכר או שכר מקסימום היא הגבלה על גובה השכר המרבי שניתן לשלם במדינה מסוימת או בענף כלכלי מסוים. תקרת שכר נקבעת בחוק או בהסכם. שכר מקסימום מהווה תפיסה כלכלית שנויה במחלוקת, שתומכיה רואים בה את המשכה של תפיסת שכר המינימום, שהוא הסכום הנמוך ביותר שמותר למעביד לשלם לעובד. שניהם, שכר המינימום ושכר המקסימום, הם שיטות לוויסות פיזור ההון בחברה. על אף שבמדינות רבות ובכללן ישראל, נחקקו חוקים הקובעים שכר מינימום, מעטים הם המקרים בהם נחקקו חוקים הקובעים שכר מקסימום. חוקים שכאלו חוקקו לרוב במדינות רווחה, כגון שוודיה, בה פעל החוק תקופה מסוימת בשנות ה-60 של המאה ה-20 לפני שבוטל במסגרת הליברליזציה במשק השוודי. במהלך המאה ה-16 חוקק הפרלמנט האנגלי חוק שקבע כי פקידי מחוזות יכולים לקבוע תקרות שכר עבור תושבי האזור, בהתאם לצורכי התקופה. ניסיון מודרני יותר לשכר מקסימום אירע בבחירות לנשיאות ארצות הברית בשנת 2000, עת מתמודד מטעם מפלגת הירוקים, הכניס למצעו חוק זה, אך כצפוי לא זכה בבחירות וההצעה נגנזה. בשנת 2010 עלתה הצעה לחוקק בישראל חוק "שכר מקסימום" על ידי ח"כ שלי יחימוביץ' וח"כ חיים כץ, עיקר הצעת החוק היה לקבוע כי הפער המרבי בין מקבל השכר הגבוה ביותר למקבל השכר הנמוך ביותר בחברה ציבורית יהיה עד פי חמישים. ההצעה נגנזה.[דרוש מקור] ערך מורחב – תקרת שכר (ספורט) בספורט מקצועני נקבעת לעיתים תקרת שכר שקבוצת ספורט מקצוענית רשאית לשלם לשחקניה כמשכורת. הגבול נקבע על ידי הגבלה יחידנית (הגבלת משכורת לשחקן בודד) או הגבלה קבוצתית (הגבלת הסכום הכולל של המשכורות שהקבוצה משלמת לשחקניה), או על ידי שתי ההגבלות יחד. מספר ליגות ספורט מקצועניות אימצו את שיטת תקרת השכר, כדי להפחית את העלויות הכוללות של שכר השחקנים וכדי ליצור שוויון וסטנדרט אחיד בין כל קבוצות הליגה. במרץ 2016 אישרה הכנסת את חוק תגמול לנושאי משרה בתאגידים פיננסיים (אישור מיוחד ואי-התרת הוצאה לצורכי מס בשל תגמול חריג), התשע"ו-2016, העוסק בהגבלת השכר המשולם לבכירים בגופים פיננסיים (בנקים, חברות ביטוח, קרנות נאמנות וכדומה). החוק קובע שבהתקשרות של תאגיד פיננסי עם נושא משרה בכירה או עובד בתאגיד הפיננסי אין לאשר תגמול שגובהו עולה על פי 35 מהתגמול (למשרה מלאה) של עובד התאגיד, לרבות עובד של קבלן כוח אדם שהתאגיד הוא המעסיק בפועל שלו, ועובד של קבלן שירות המועסק במתן שירות אצל התאגיד. בנוסף, חלק השכר שמעל 2.5 מיליון ש"ח בשנה (וחלק יחסי של סכום זה בהעסקה של פחות משנה) לא יוכר למעסיק כהוצאה, לעניין חישוב המס החל עליו (כלומר יהיה חייב במס חברות). בדברי ההסבר להצעת החוק הוצג המניע לצעד זה: שכר בכירים בחברות ציבוריות בכלל ובגופים פיננסיים בפרט, מצוי בדיון ציבורי זה שנים רבות על רקע טענות בדבר גובהו המופרז, וחולשתם של מנגנוני הבקרה והפיקוח בגופים אלה. היקפי שכר הבכירים בגופים פיננסיים גדלו בשנים האחרונות באופן ניכר. נתוני שנת 2013 מלמדים שכרבע מארבעים מקבלי השכר הגבוה בחברות ציבוריות בישראל, הם בעלי תפקידים בגופים פיננסיים, והיחס בין שכרם לשכר הממוצע במשק גבוה במיוחד. עמרי שגב, הבכירים "על הכוונת": האם יש להם מקום לדאגה?, כתב העת "מסחרי", הפקולטה למשפטים - אוניברסיטת בר-אילן, מרץ 2013 היסטוריית החקיקה של חוק תגמול לנושאי משרה בתאגידים פיננסיים (אישור מיוחד ואי-התרת הוצאה לצורכי מס בשל תגמול חריג), התשע"ו-2016, במאגר החקיקה הלאומי באתר הכנסת הצעת חוק תגמול לנושאי משרה בתאגידים פיננסיים (אישור מיוחד ואי–התרת הוצאה לצורכי מס בשל תגמול חריג), התשע"ד-2014, ה"ח הממשלה 883 מ-21 ביולי 2014
לבקוביץ

השם לבקוביץ (והגרסאות הרבות שלו) מגיעים מהשם הפולני Lewek, צורת הקטנה של Lew, כלומר אריה. שם זה לפעמים מקוצר ל"לבקוב". האם התכוונתם ל... הרב אברהם יצחק ליפקוביץ' אמציה לבקוביץ' – כדורגלן ומאמן עבר ישראלי, מגדולי הבלמים של ישראל, שיחק בהפועל תל אביב ובנבחרת ישראל דני לבקוביץ – קריקטוריסט ואנימטור ישראלי יליד צרפת חיים לבקוב – לוחם ומפקד בפלמ"ח ובצה"ל יצחק גוריון (לבקוביץ) – איש האצ"ל ממייסדי ההסתדרות העובדים הלאומית הרב מיכל יהודה ליפקוביץ - ראש ישיבת פוניבז' לצעירים, חבר מועצת גדולי התורה של תנועת דגל התורה וממנהיגי הציבור הליטאי משה דוד ליפקוביץ – ר"מ ומשגיח חרדי ליטאי רובי לבקוביץ' – שוער כדורגל ישראלי בהפועל חדרה רוברט לפקוביץ' – רופא-ביוכימאי אמריקאי יהודי המוכר בשל עבודתו על קולטנים המצומדים לחלבון G ועליה זכה בפרס נובל לכימיה לשנת 2012 ביחד עם בריאן קובילקה, תלמידו לשעבר שלמה לבקוביץ (לביא) - חלוץ איש העלייה השנייה, מאבות התנועה הקיבוצית וחבר הכנסות הראשונה והשנייה אל הדור הרביעי לביא בר לב בן ארי / בר ארי
הספריות הגדולות בעולם

הספריות המרכזיות בעולם מרכזות בתוכן את הפריטים החשובים ביותר, ובהן ספרים שהתפרסמו ברחבי העולם, מידע ארכיוני, מוזיאוני, פריטים של מוזיקה מודפסת ואף מוקלטת, ובימינו אף מדיה דיגיטלית. רשימה ממוינת זו של הספריות הגדולות ביותר בעולם כוללת ספריות שיש להן מעל 15 מיליון עותקי ספרים, נכון ל-2008. British_Library_Annual_Report_and_Accounts Library of Congress The New York Public Library Annual Report 2009 About the Collection - Library and Archives Canada LIGHT FROM LIGHT, SHANGHAI LIBRARY סטטיסטיקת הספרייה הממלכתית של רוסיה National Diet Library Statistics "BnF - ABC of the collections: N for Numerous Biblioteca Nacional de España. Memoria 2015 The Boston Public Library About the New York State Library Our Collections - Kungliga biblioteket Yale University Library FAQ FY2017
M84

M84 (נקראת גם NGC 4374) היא גלקסיה אליפטית הנמצאת במרחק כ-60 מיליון שנות אור מכדור הארץ בקבוצת הכוכבים בתולה. גלקסיה זו שייכת לצביר הבתולה. M84 התגלתה ב-18 במרץ 1781 על ידי האסטרונום הצרפתי שארל מסיה שצירף אותה לקטלוג מסיה ותיאר אותה כ"ערפילית ללא כוכבים" וציין שמרכזה בהיר ומוקף בערפיליות ושהיא מזכירה בצורתה את M59 ו-M60. מסיה חיפש ערפילית שעליה דיווח עוזרו פייר מאשן כשבועיים קודם (M85) וגילה באותו הלילה 7 גלקסיות נוספות על זו שגילה מאשן, כולן מצביר הבתולה, והראשונה שבהן הייתה M84. (האחרות הן M86 ‏- M91). ויליאם הרשל צפה ב-M84 בשנת 1784 וציין רק שהיא בהירה יחסית. בשל מיקומה במרכז צביר הבתולה, היא לא זכתה להתייחסות מיוחדת ביחס לשאר הגלקסיות הסובבות אותה. עד היום נצפו ב-M84 ‏3 סופרנובות: סופרנובה 1957B הגיעה לדרגת בהירות 13 ו-סופרנובה 1980I ו-סופרנובה 1991bg הגיעו לדרגת בהירות 14. M84 נמצאת במרכז צביר הבתולה והיא מהגלקסיות הבהירות שבו. עם דרגת בהירות נראית 10.1 היא ניתנת לצפייה באמצעות טלסקופ חובבים ואפילו באמצעות משקפת איכותית כשתנאי הצפייה טובים, מכיוון שאין כוכבים בולטים בסביבתה, לא קל לאתרה. M84 נמצאת כ-4.9 מעלות מצפון-מערב לכוכב ρ (רו) בבתולה ובערך באמצע הקו המחבר את דנבולה שבקבוצת אריה עם הכוכב וינדמיאטריקס (ε בבתולה) שבהירותו מדרגה 2.8, כ-9 מעלות מכל אחד מהם. כ-18 דקות קשת ממזרח-צפון-מזרח ל-M84 נמצאת M86 ובאותו מרחק מדרום מזרח לה נמצאת NGC 4388, ושלושתן יוצרות יחד משולש שווה-צלעות וניתן לראותן ביחד בטלסקופ עם הגדלה בינונית. M87 נמצאת כמעלה וחצי מדרום-דרום-מזרח ל-M84‏, M99 נמצאת כ-2.1 מעלות מצפון-מערב לה, M88 נמצאת כ-2.3 מעלות מצפון-מערב לה ולמעשה ברדיוס של כ-5 מעלות מסביב ל-M84 נמצאות לא פחות מ-13 גלקסיות מתוך קטלוג מסיה. גודלה הזוויתי של M84 הוא כ-6 דקות קשת השקולות לקוטר של כ-115,000 שנות אור, ומסתה של הגלקסיה מוערכת בכ-5.1x1011 מסות שמש (כ-90% ממסת שביל החלב). צורתה מעט אליפטית והיא מכילה בעיקר כוכבים זקנים צהובים ואדומים ולא נראה שיש בה יצירה של כוכבים חדשים. תצפיות של טלסקופ החלל האבל משנת 1997 הראו שבמרכז הגלקסיה יש עצם מסיבי ביותר שמסתו מוערכת בכ-300 מיליון מסות שמש. בנוסף, תצפיות בגלי רדיו מראות שממרכז הגלקסיה נפלטים שני סילונים של גז, מה שמראה שלגלקסיה גרעין פעיל. הגלקסיה מתרחקת משביל החלב במהירות של כ-1,000 ק"מ לשנייה. מדיה וקבצים בנושא M84 בוויקישיתוף M84 בדפי מסיה של SEDS M84, בבסיס הנתונים SIMBAD לגרמי שמיים אסטרונומיים NED: M84 J. L. Tonry, A. Dressler, J. P. Blakeslee, E. A. Ajhar, A. B. Fletcher, G. A. Luppino, M. R. Metzger & C. B. Moore:The SBF Survey of Galaxy Distances. IV. SBF Magnitudes, Colors, and Distances, p. 18 G. A. Bower, R. F. Green, A. Danks, T. Gull, S. Heap, J. Hutchings, C. Joseph, M. E. Kaiser, R. Kimble, S. Kraemer, D. Weistrop, B. Woodgate, D. Lindler, R. S. Hill, E. M. Malumuth, S. Baum, V. Sarajedini, T. M. Heckman, A. S. Wilson & D. O. Richstone: Kinematics of the Nuclear Ionized Gas in the Radio Galaxy M84, p. 9
ישראל סום

ישראל (איזידור) סום (1910 – 1984) היה פעיל ציוני, רופא פנימי עורך הרפואה 1968–1984, מנהל כללי של קופת חולים של הציונים הכלליים (קופ"ח מרכזית), (לימים קופת חולים מאוחדת). נולד ב-1910 בקולומינה, גליציה המזרחית אוסטרו-הונגריה. סיים את לימודיו התיכוניים בגימנסיה העברית בלבוב. בהיותו תלמיד בגימנסיה הצטרף לתנועת "הנוער הציוני". התקבל ללימודי רפואה באוניברסיטת ברטיסלאבה. סיים את לימודי הרפואה בשנת 1936. במשך השנים 1931–1935 במקביל ללמודי הרפואה וגם לאחר סיום לימודיו עסק בפעילות ציונית והיה ציר בקונגרסים הציוניים בשנים 1933, 1935, 1937, ו-1939. בשנת 1938 עלה לארץ-ישראל. היה חבר קיבוץ תל יצחק. בשנת 1941 השתקע בתל אביב. ב־1941 החל את התמחותו בבית החולים "הדסה" במחלקה הפנימית בניהולו של פרופ' גאורג צונדק. לאחר סיום התמחותו ב-1945 עבד במחלקה כרופא בכיר עד שנת 1965. משנת 1957 היה סגן עורך הרפואה, סגנו של פרופ' שמעון רוזנבאום ועם מותו נתמנה לעורך ראשי, במשך 16 שנים, (עד למותו). בשנת 1962 עם מותו של ד"ר לוי עפרון נתמנה למנהל הכללי של קופ"ח של "הציונים הכללים". ב-1974 יזם וביצע את האיחוד של קופ"ח של "הציונים הכללים" (קופ"ח מרכזית), עם קופת חולים עממית לקופת חולים מאוחדת. סום היה חבר בוועדת הבריאות של משרד הבריאות ובוועדת האיגוד הבינלאומי לרפואה פנימית. ב-1979 העניקה לו עיריית תל אביב את פרס סולד לרפואה והיגיינה ציבורית. נפטר ב-1984. משה לויטל, "הרופא בביתך : מדריך רפואי", הוצאת מסדה, תל אביב, 1947, (206 עמודים) "ליובל העשרים של "קורות", עיתונה של החברה לתולדות הרפואה ומדעי הטבע בישראל", הרפואה, כרך פ"ב, חוברת י', ב' סיון תשל"ב, 15.5.1972, עמוד 479. "הלבוש החדש של הרפואה", הרפואה, כרך ע"ג, חוברת י', י"ב חשון תשכ"ח, 15.11.1967, עמוד 355. מרפאה אזורית של קופת חולים מאוחדת ברמת גן קרויה על שמו. הרפואה ילקוט הפרסומים, י' בשבט תשכ"ג, 4 בפברואר 1963 רשימת הרופאים בעלי תואר מומחה, סום ישראל, שד' קרו קיימת 89, תל אביב, מס' רישיון מומחה ברפואה פנימית :877, עמוד 744 יצחק בן בנדיטר, "מי ומי בישראל 1985", (ספר תולדות היישוב היהודי), מו"ל : הוצאת מי ומי, עמוד 199 י. רותם, "עשר שנים לפטירתו של ד"ר ישראל סום", הרפואה, פברואר 1994, (3), 166 י. רותם, "ד"ר סום עוד לא איתנו", אפריל 1984, 106, 5, עמודים 201–203 ניסים לוי, יעל לוי, "רופאיה של ארץ-ישראל 1799–1948", הוצאת איתי בחור, זכרון יעקב, מהדורה שנייה, 2012, עמודים 309–310 אתר הספרייה הלאומית, ערך: ישראל סום
פצצת סירחון

פצצת סירחון הוא חפץ המיועד להפיץ ריח בלתי נעים חזק. פצצות סירחון משמשות לייעודים מגוונים. אלו כוללים: בדיקת מערכות אוורור ומטהרי אוויר. מעשי קונדס מחאות פוליטיות לפיצוץ אירועים בתוך אולמות סגורים איומים והפחדה. בשנות ה-30 וה-40 שימשו פצצות סרחון כדרך לפגוע בחנויות. פיזור הפגנות פצצות סירחון מיוצרות לרוב מאמוניה גופרתית או תיול. פצצת סירחון ניתן להכין משאריות מזון שהונחו מספר ימים לתסוס. מדיה וקבצים בנושא פצצת סירחון בוויקישיתוף סטודנטים סקוטים קבלו פני המלכה בקריאות גנאי, דבר, 13 באוקטובר 1972 מחזה אנטישמי מסעיר את פאריס, מעריב, 19 בנובמבר 1957 התנגשות באסיפה רביזיוניסטית בחיפה, דבר, 20 באוקטובר 1934 הקתדרה למען השלום נהפכה לשדה קרב, דואר היום, 11 בפברואר 1932 קנס 50 ל"י לסטודנטית שהפסיקה הצגת האמבטיה, מעריב, 9 בדצמבר 1970 ידיעות קצרות, דואר היום, 23 באוקטובר 1935 תעלולי האנדקים אינם פוסקים, דבר, 1 בינואר 1936 שומרי שבת גורמים לאזעקה, משמר, 24 באוגוסט 1947 בש"פ 5090/16 רפאל אביכזר נ' מדינת ישראל, ניתן ב־6 ביולי 2016.
פלוגת הנדסה 745

פלוגת הנדסה 745 (באנגלית: 745 Artisan Works Coy.,R.E) הייתה יחידת חיל ההנדסה המלכותי של הצבא הבריטי במלחמת העולם השנייה שכללה חיילים יהודיים מארץ ישראל, רובם ככולם עובדי "סולל בונה". היחידה פעלה בין השנים 1942–1946 ועסקה בבניית ביצורים, שדות תעופה וגשרים. על היחידה פיקד, בדרגת קפטן, שמואל "מולה" וילנסקי. הפלוגה הוקמה בספטמבר 1942 והתגייסו אליה כ-270 איש ממנהלי חברת "סולל בונה", מנהלי עבודה ופועלים שעברו את גיל הגיוס. בסיסה הראשון היה בפורט תאופיק, על תעלת סואץ והיא פעלה במסגרת המערכה במדבר המערבי בבניית קו הביצורים באל עלמיין במדבר המערבי. לאחר מכן נפרסה מטוברוק ועד טריפולי. הפלוגה הקימה את הנמל החדש בעיר ביזרטה שבתוניס כהכנות לפלישת בעלות הברית לאיטליה. במרץ 1944 הגיעה הפלוגה לאיטליה ועסקה בשיקום דרכים, הקמת גשרים ובניית מחנות צבא. עם תום המלחמה חברו אנשי הפלוגה בחשאי לשאול אביגור, מפקד המוסד לעלייה ב' וסייעו בהעפלה. ב-1946 הוחזרה הפלוגה לארץ ישראל ופורקה. יואב אבניאון, יָפֶה, אֲבָל ... פלוגת "סולל בונה" יצאה למחנה האימונים, דבר, 16 בספטמבר 1942
עונת 1974/1975 בליגה הלאומית בכדורסל

עונת 1974/1975 בליגה הלאומית בכדורסל הייתה עונתה ה-21 של ליגת הכדורסל הבכירה בישראל. הליגה הוגדלה ל-14 קבוצות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו אליצור תל אביב, הפועל עפולה ומכבי חיפה. העונה הסדירה החלה ב-8 באוקטובר 1974 הסתיימה ב-15 בפברואר 1975 בניצחון של מכבי תל אביב בפעם השישית ברציפות. בהתאם לתוצאות העונה הפועל קריית חיים, הפועל עפולה והפועל מגידו ירדו ליגה. הפועל עפולה שיחקה בליגה הלאומית בשל איחודה עם הפועל ניר דוד גביע המדינה בכדורסל 1974/1975 מידע מאתר מנהלת הליגה
יעקב דולז'נסקי

יעקב דולז'נסקי (1866 – 29 במרץ 1928) היה מראשוני וממובילי הכירורגיה בארץ ישראל, פרופסור לכירורגיה, עורך "הרפואה" בשנים 1924–1928. דולז'נסקי נולד ב-1866 בבאחמוט, רוסיה (כיום אוקראינה). בגיל 12 ברח מבית אביו כדי ללמוד בגימנסיה. התפרנס משעורים פרטיים. למד רפואה באוניברסיטת דורפאט. לאחר תום לימודיו עבד כרופא בפלך יקטרינוסלב ובפלך טולה. בתקופה זו התקרב ללב טולסטוי ומשפחתו. התמחה בכירורגיה בהיידלברג. ניהל בית חולים עירוני ביקטרינוסלב, אוקראינה. במלחמת רוסיה יפן, בשנים 1904–1905, פיקד על בית חולים צבאי. לאחר שחרורו מהצבא התמנה לפרופסור לכירורגיה ולדיקן הפקולטה החדשה באוניברסיטת יקטרינוסלב. ב-1920 עלה לארץ ישראל עם רעייתו מרים ובנו ליאוניד, והתיישב בירושלים. עבד מספר שנים ככירורג ראשי בבית החולים מאיר רוטשילד בירושלים. לאחר שהסתכסך עם הנהלת בית החולים מפני שלא קיבלו את דרישתו לבצע חידושים במחלקתו עבר לנהל מחלקה כירורגית בבית החולים ביקור חולים. במאורעות תרפ"ט הגדיל המוסד את מספר המיטות הכירורגיות. בפצועים טיפלו ד"ר גרשון (ג'ורג') גרי, ד"ר פליקס דנציגר ומנהל המחלקה הכירורגית פרופ' דולז'נסקי. ב-1924 התמנה כעורך ראשי ל"הרפואה", לאחר שהעורך הראשון ד"ר יוסף צבי שטיין נבחר ליו"ר הסתדרות הרופאים בישראל. דולז'נסקי השקיע מכספו הפרטי כדי לחדש את הופעת כתב העת. היה ממייסדי המחלקה הרפואית של הספרייה הלאומית. מות רעייתו מרים היה עבורו מכה קשה. נפטר ב-1928 בירושלים לאחר שנותח מספר חודשים קודם לכן בדרכי המרה בברלין. בנו, פרופ' ליאוניד דולז'נסקי (1898–1948), שניהל את המחלקה לפתולוגיה ניסיונית באוניברסיטה העברית, בבית רנטוף בהר הצופים עלה ביום ד' בניסן תש"ח (13.4.1948) בשיירת הדסה שעלתה להר הצופים ובה מצא את מותו. יעקב דולז'נסקי - הרפואה 2, 1928, עמוד 103. פרופ' יעקב דולז'נסקי הארץ 18 בינואר 1921. ניסים לוי, יעל לוי, "רופאיה של ארץ-ישראל 1799–1948", הוצאת איתי בחור, זכרון-יעקב, מרץ 2012, מהדורה שנייה, ערך: דולז'נסקי יעקב בן משה פרופ', עמודים 166-167 שמואל ניסן (קצנלסון), "ירושלים בתקופת המנדט - העשייה והמורשת" (העורך: יהושע בן אריה), הוצאת יד יצחק בן-צבי, פרק: "התפתחות שרותי הרפואה בירושלים בתקופת השלטון הבריטי, (הקדמה - מראשית המאה התשע עשרה ועד לכיבוש הפרטי), פרק משנה: בית חולים ביקור חולים, עמוד 305 דוד תדהר, "אנציקלופדיה לחלוצי היישוב ובניו", כרך 5, עמוד 2117 ניסים לוי, יעל לוי, "רופאיה של ארץ-ישראל 1799-1948", הוצאת איתי בחור, זכרון יעקב, מרץ 2012, מהדורה שנייה, ערך: דול'זנסקי לאוניד, עמוד 167 אלבום ליאוניד דולז'נסקי יד יצחק בן צבי
גדות (פירושונים)

האם התכוונתם ל... גדות – קיבוץ בעמק החולה קבוצת גדות – קבוצה של חברות בתעשייה הכימית בישראל נחש גדות – מין נחש ממשפחת ההומלופסיים אישים: גדעון גדות – איש ציבור ופוליטיקאי ישראלי גל גדות – שחקנית ודוגמנית ישראלית ריבי גדות – שדרנית וקריינית חדשות בקול-ישראל גדה (פירושונים)